Skoolseun ter see vermis ná hy meisie wou redFoto: NSRI Juan Pretorius, die NSRI se stasiebevelvoerder in die Port Alfred, het gesê die seun was deel van ŉ toergroep van ŉ skool in Grahamstad. Hy het gesê die seun het ŉ medeleerling wat in die moeilikheid beland het probeer help toe hy deur die see meegesleur is. “’n 11-jarige meisie het in die moeilik beland en die seun het glo die see binnegegaan om haar te probeer help. Omstanders kon daarin slaag om die meisie uit die water te kry maar kon nie die seun vind nie,” het Pretorius gesê. Die meisie is op die toneel behandel voor sy na ŉ nabygeleë hospitaal geneem is in ŉ ernstige maar stabiele toestand. Die polisie se duikeenheid sal intussen voortgaan om na die seun se liggaam te soek. In ŉ aparte voorval is ŉ skoolmeisie gered by Silver Beach in Port Edward nadat sy deur die see meegesleur is. Die 13-jarige meisie is deel van ŉ toergroep van ŉ skool in die Transkei. Sy het in die moeilikheid beland terwyl sy geswem het en is deur omstanders gered. Sy is in ŉ ernstige toestand na ŉ hospitaal geneem.